open-index/open-wikipedia-markdown huggingface dataset:
Tore Fjørtoft

**Tore Fjørtoft** () er ein norsk advokat PhD ved Advokatfirmaet Schjødt. Han har tidlegare vore stipendiat ved Det juridiske fakultet, Universitetet i Oslo, der han skreiv ei samvirkerettsleg doktorgradsavhandling. Fjørtoft har publisert ei rekke artiklar i juridiske fagtidsskrift og forfatta juridiske bøker. I perioden 1999-2009 var han tilsett i Lovavdelinga i Justis- og politidepartementet. Han har lang røynsle med lovarbeid frå både departement og lovutval. Fjørtoft leia arbeidsgruppa som la fram Lovregulering av strømavtaler sluttet med forbrukere, og han var sekretær for Samvirkelovutvalet som la fram Lov om samvirkeforetak.    
    
## Bøker
* *Økonomiske medlemsrettar i samvirkeforetak (PhD-avhandling).* Gyldendal 2014 (ISBN 9788205476653)
* *Samvirkeforetak - reglene om økonomiforhold, skatt og avgift*. Gyldendal 2009 (ISBN 978-82-05-39818-4)

## Fotnotar

## Bakgrunnsstoff
* Nettstad for Tore Fjørtoft  ved shcjodt.no
* Registrert forsking ved cristin.no
Nils Halvorsson Dahl

**Nils Halvorsson Dahl** () var ein norsk gardbrukar og stortingsmann frå Sannidal i Telemark.

Dahl var frå garden Farsjø i Sannidal. Sjølv vart han gardbrukar på Dal i heimbygda, dessutan lensmann i Sannidal ei kort tid. I 1824 var han 2. representant frå Bratsbergs amt på Stortinget, der han var medlem av kyrkjekomiteen.

Dahl døydde på Holt i Sannidal i 1859.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Amonet

**Amunet, Amaunet** og **Amonet**, 'den gøymde [kvinneleg]', var ei verne- og skapargudinne i Det gamle Egypt. 

Amonet var lenge rekna som maken til, eller ei kvinneleg form av, Amon. Paret var ein del av *[[ogdoad]]*, åtte gudar ein tilbad i Hermopolis under Det gamle riket i Egypt. Dei fanst i mørke og kaos i urvatnet før verda blei skapt

Amonet blei mellom anna framstilt som ei kvinne med desjeret-krone haldande ein papyrus-stav.

Ho blei fortrengd av Mut som maken til Amon under Det nye riket i Egypt. 

## Kjelder

*Remler, Pat, *[http://books.google.com/books?id=wLUjtPDyu-IC&lpg=PT30&dq=amunet&pg=PT30#v=onepage&q=amunet&f=false Egyptian Mythology A to Z]*, Infobase Publishing, 2010
----
**Denne artikkelen bygger på «[[:en:Amunet|Amunet]]» frå ,  den 8. desember 2010.* 
*** oppgav desse kjeldene:*
***George Hart, The Routledge dictionary of Egyptian gods and goddesses, Psychology Press, 2005, via Google Books 
***Wilkinson, Richard H. (2003). *The Complete Gods and Goddesses of Ancient Egypt*. Thames & Hudson
Gullik Olsson Bolkesjø

**Gullik Olsson Bolkesjø** () var ein norsk gardbrukar og stortingsmann frå Gransherad i Telemark.

Far hans var gardbrukar på Bolkejsø. Sjølv tok han i si tid over farsgarden og dreiv denne. I 1839 vart han vald til ordførar i Hjartdal.

Bolkesjø var stortingsmann for Bratsbergs amt i 1827, på omframstortinget 1828, i 1833 og 1839. I 1827 var han medlem i komitear for berg- og skogvesen, 1833 av komiteen for gasje-, budsjett- og skattestellet, samt i 1839 av gasje- og pensjonskomiteen.

Han døydde på garden sin i Gransherad i 1859.

## Kjelder
* 
*
Ole Christophersen Blom

**Ole Christophersen Blom** () var ein norsk gardbrukar, ordførar og stortingsmann frå Kviteseid i Telemark. Christopher Olsen Blom var sonen hans.

Han var son til ein gardbrukar. Etter han hadde fått privatundervisning heime, gjekk han ei tid navigasjonsskule i Skien. I 1802 var han understyrmann, sidan var han forvaltar av Vråliosen sagbruk til 1817. Han tok i 1817 over farsgarden Nese i Kviteseid.

Blom var medlem av forlikskommisjonen frå 1817. Alleireie året etter vart han avsett av amtmannen, innattsett etter høgsterettsdom i 1820. Også medhjelpar åt presten i Kviteseid.

Blom representerte Bratsbergs amt på Stortinget 1821, 1822 og 1824. I 1821 var han medlem av tolv komitear, mellom dei valkomiteen, komiteen om bank- og pengestellet, om utskiftingslova og om korntoll. År 1824 var han medlem av komiteen om berg- og skogvesenet. Både i 1830 og 1839 var han 1. varamann til Stortinget.
Blom var den første ordføraren i Kviteseid frå 1837 til 1841.

Han døydde på garden sin i Kviteseid i 1845.

## Kjelder
* 
*
Petter Mikkelsson Mandt

**Petter Mikkelsson Mandt** () var ein norsk gardbrukar, lensmann og stortingsmann frå Mo i Telemark.

Mandt var son av ein garbdukar i Skafså. I guteåra byrja han som gjætargut hos futen Florentz, seinare tilsett på kontoret til futen. Han vart lensmann i Lårdal i 1818, og attåt Mo i 1821. Dessutan var han gardbrukar og han var i mange år inspektør for tømmerfløytinga i Tokkevassdraget. Elles var han forlikskommissær og valmann.

Han representerte Bratsbergs amt på Stortinget i 1836, omframstortinget 1836-37 og Stortinget 1848. På alle tingsamlingane var han medlem av Lagtinget, 1836 og 1848 også av konstitusjonskomiteen. Han var i 1836 medlem av riksretten.

Mandt døydde på garden sin, Dalen i Lårdal, i 1860. Han var far til målaren Mikkel Mandt.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Catherine av Wales

Prinsesse **Catherine av Wales** (), før ho blei gift kjend som **Kate Middleton**, er kona til prins William, hertug av Cambridge, som er nummer to i den britiske tronfylgja.

Kate Middleton kjem frå Berkshire, og er eldst av tre sysken. Ho trefte prins William på University of St Andrews i Skottland, og dei var kjærastar i fleire år. Trulovinga vart kunngjort den 16. november 2010, og bryllaupet stod i Westminster Abbey den 29. april 2011. Trulovingsringen som Kate fekk av William var den same som prinsesse Diana av Wales hadde hatt. Ved giftarmålet fekk Catherine tittelen «hertuginne av Cambridge».

Den 22. juli 2013 vart Catherine og William foreldre til George, 2. mai 2015 fekk dei dottera Charlotte, og 23. april 2018 sonen Louis.

## Sjå òg
* Bryllaupet mellom prins William og Kate Middleton

## Kjelder

## Bakgrunnsstoff

*
Kloning

**Kloning** er å lage ein heilt identisk kopi av noko levande. Det er fleire forskjellige måtar å klone ting på. Når ein klonar genar tar ein litt av ein DNA bete og set den inn ei bakterie. Kloning av celler skjer ved at ein nesten kopierer naturleg celledeling (mitose). Det er ein prosess som skjer heile tida for å skifte ut kroppen sine gamle celler. Kloning av plantar er heilt naturleg. Knollar på poteter og stiklingar på bærbuskar er faktisk kloning.

Når ein klonar dyr er det 2 måtar det kan gjerast på. 1. Embryosplitting. Det er ein teknikk der ein tar og splittar opp embryoet i eit egg etter befruktning, heilt opp til 8 celledelar. Denne teknikken er kjend og vert brukt til å avle fram fleire eksemplar av eit godt arvemateriale.
2. Kjerneoverføring. Ein teknikk der ein tar kjernen ut frå egget, og set inn ei celle frå det individet ein vil klone. Denne metoden er komplisert og i dei aller fleste av forsøka endar det med at fosteret døyr, eller får store misdanningar. Ein har ikkje greidd å klone alle dyr ved kjerneoverføring. Dei dyra ein har klart å klone er sau, ku, mus, gris og geit. 5. juli 1996 vart lammet Dolly fødd på Roslin-instituttet i Skottland. Dolly var det første dyret som var klona av ei celle frå eit vaksent dyr. Då ein klona Dolly vart kjerneoverføring nytta. 

Kloning av menneske er eit omdiskutert tema. Viss ein skulle klone eit menneske måtte ein brukt terapeutisk kloning. Det er å klone menneskeceller med eit mål om å lage stamceller som kan gje opphav til cellevev, noko som og kanskje kan brukast til å lækje alvorlege sjukdommar. Det er endå ikkje vorte klona eit menneske i verda, men nokre forskarar har sagt at dei har som mål å klone menneske.
Hans Jacob Gasmann

**Hans Jacob Gasmann** () var ein norsk gardbrukar og stortingsmann frå Gjerpen i Telemark.

Gasmann var fødd i Gjerpen, der far hans var prokurator ved stiftsoverretten. Sjølv var han gardbrukar på Foss i Gjerpen. Han representerte Bratsbergs amt på Stortinget 1821 og omframstortinget 1822, og på ny i 1836 og 1836-37. I 1821 var han medlem av åtte komitear, mellom dei om løn til geistlege embetsmenn, om løn til skulehaldarar, om snøbrøyting og om bergverkslova. Både i 1836 og på omframstortinget 1836-37 var han medlem av næringskomiteen. Frå 1838 var han medlem av det fyrste heradsstyret i Gjerpen.

I 1843 utvandra Gasmann til staten Wisconsin i USA, der han døydde i 1857.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Christopher Olsen Blom

**Christopher Olsen Blom** () var ein norsk lensmann og stortingsmann fødd i Vråliosen i Vrådal i Telemark. Ole Christophersen Blom var far hans. 

Han var gardbrukar på farsgarden i Nese i Kviteseid. I 1856 tok han over som lensmann i Vrådal, ei stilling han hadde til han døydde. Noko tidlegare, 1852, vart han styremedlem i selskapet som kjøpte og dreiv dampskipet «St. Olav». Han var ein rik mann i si tid, sonen Olav øydde heile formuen gjennom mislukka skogspekulasjonar.

Blom var 3. representant frå Bratsbergs amt på Stortinget i 1854, han var medlem av næringskomite nr 1. Til dei andre stortinga mellom 1848 og 1859-60 var han frå fyrste til fjerde varamann.

Han døydde på garden sin i Kviteseid i 1877.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Matias Matiasson Kleppen

**Matias Matiasson Kleppen** () var ein norsk lensmann og gardbrukar frå Sauherad i Telemark. Han var far til Torgrim M. Kleppen.

Far hans var gardbrukar og lensmann. Sjølv var han og lensmann i Hjartdal frå 1857 til 1878, og han var gardbrukar på farsgarden. Han var medlem av heradsstyret i mange år, ordførar i ti år. Mangeårig valmann og 1842-76 medlem av forlikskommisjonen.

Kleppen var 4. representant frå Bratsbergs amt på Stortinget i 1848, medlem av gasje- og pensjonskomiteen. Både i 1857 og 1859-60 var han 1. varamann til Stortinget.

Han døydde på garden sin i 1880.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Åsmund Larsson Grave

**Åsmund Larsson Grave** () var ein norsk kontorist, gardbrukar, lensmann og stortingsmann frå Høydalsmo i Telemark.

Grave var son til ein gardbrukar på Espetveit i Høydalsmo. Han var i teneste hos futen på Kviteseid, der han etter kvart vart kontorist og fullmektig. Så gifta han seg til garden Midbøen i Seljord, sidan var han gardbrukar på Grave i Seljord. Frå 1851 var han lensmann i Seljord. Han dreiv mykje med handel av gardar, og skal ha vore den rikaste mannen i Øvre Telemark.

Grave var medlem av heradsstyret i Seljord frå 1844, ordførar 1845 og 1849-51. Han var forlikskommissær frå 1850. Grave var mellom stiftarane av Seljord Sparebank, og var direktør i same i årevis.

Åsmund Grave var valmann i tretti år, 1847-76. Han vart vald til stortingsmann 1851-66. På Stortinget var han sekretær i budsjettkomiteen 1851-57 og 1859-63, visesekretær i Stortinget 1857-64, sekretær i Odelstinget 1859-66. Dessutan var han 1858 medlem av tollkomiteen, 1862-63 av skoglovskomiteen, 1865-66 av budsjettkomiteen. I 1862 var han med i deputasjonen som Stortinget sende til opninga av jarnbanen mellom Stockholm og Göteborg.

Han døydde på garden sin i Seljord i 1877.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Nils Simonsen

**Nils Grefsen Simonsen** () var ein norsk lensmann, gardbrukar og stortingsmann frå Solum i Telemark.

Far hans var transportør. Sjølv var han kontorist hos futen i Øvre Telemark, seinare var han kontorist hos amtmannen i Jarlsberg og Larvik. Frå 1838 til 1894 var Simonsen lensmann i Sauherad. Han var medlem av heradsstyret i mange år frå 1841, og av forlikskommisjonen 1846-92.

Han var stortingsmann frå Bratsbergs amt i 1859-60. På tinget var han medlem av justiskomite nr 2. I 1874 vart han medlem av ein kongeleg kommisjon om lønene til lensmennene.

Tildelt borgardådsmedaljen i sølv.

Simonsen døydde 1894 på garden sin i Sauherad.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Sveinung Bjørnsson Lofthus

**Sveinung Bjørnsson Lofthus** () var ein norsk lensmann, gardbrukar og stortingsmann frå Vinje i Telemark.

Far hans var husmann i Vinje. Sjølv gjekk han Kviteseid lærarskule og var skulehaldar i heimbygda 2-3 år. Frå 1842 til 1874 var han lensmann i Vinje og gardbrukar på Lofthus. Han var medlem av heradsstyret i mange år, ordførar 1874-80.

Lofthus representerte Bratsbergs amt på Stortinget 1859-60, 1862-63, omframstortinget og 1865-66. Heile tida var han medlem av justiskomite nr 1. Ved fleire stortingsval var han 1. eller 2. varamann. I 1864 var han medlem av den kongelege militærkommisjonen.

Han døydde på garden sin i Vinje i 1888.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Halvor Klasson Eika

**Halvor Klasson Eika** () var ein norsk gardbrukar, ordførar og stortingsmann frå Bø i Telemark.

Far hans var gardbrukar i Bø. Sjølv gjekk han ut frå Klyve lærarskule i Solum i 1855, men søkte ikkje lærarpost. Han var frå 1862 gardbrukar på farsgarden Eika, og kjøpte opp fleire landeigedomar. Frå 1861 til 1910 var medlem av heradsstyret i Bø, ordførar i mange år. Elles var han forlikskommissær og sparebankdirektør, med meir.

Eika var frå 1868 til 1879 stortingsmann for Bratsbergs amt. Både i 1868-69 og 1871-73 var han 
medlem av protokollkomiteen. Åra 1874-77 og 1879 var han medlem av budsjettkomiteen, 1877-79 medlem av Lagtinget. I 1878 møtte han ikkje på Stortinget, grunna sjukdom.

Han døydde på Sætre i Sauherad i 1911..

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hølje Halvorsson Klonteig

**Hølje Halvorsson Klonteig** () var ein norsk gardbrukar, dampskipsførar, ordførar og stortingsmann frå Tinn i Telemark. Han var far til Knut H. Klonteig.

Klonteig var son ein gardbrukar i Vestfjorddalen i Tinn. Sjølv var han lærar i Tinn 1844-51 og deretter gardbrukar på farsgarden. Han var medlem av formannskapet i Tinn 1853-89, ordførar 1884-88. Klonteig var kommunekasserar 1856-70 og frå 1866 til -78, samt 1884 til -91 var han førar på eit dampskip på Tinnsjøen. Elles var han 1850-70 presten sin medhjelpar, 1859-78 sparebankdirektør, 1862-84 valmann og 1864-78 forlikskommissær.

Klonteig representerte Bratsbergs amt på Stortinget 1871-76 og 1878. 1871-74 var han medlem av bankkomiteen, 1875-76 av næringskomite nr 2. For perioden 1877-79 vart han vald til 4. representant, men valet vart forkasta med 78 røyster mot 30. Ved omvalet vart han 1. varamann og møtte i 1878-sesjonen i staden for Eika. Då var han medlem av budsjettkomiteen.

Han døydde på garden sin i Tinn i 1891.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Red Blooded Woman

«**Red Blooded Woman**» er ein pop- og R&B-song skriven av dei britiske låtskrivarane Johnny Douglas og Karen Poole, og framført av Kylie Minogue på det niande studioalbumet hennar, *[[Body Language]]* frå 2003. Songen vart produsert av Douglas og fekk ei blanda mottaking frå kritikarane. Songen vart utgjeven globalt av Parlophone som den andre singelen frå albummet den 1. mars 2004.

## Utgjeving og listeplasseringar
«Red Blooded Woman» vart utgjeven i Storbritannia 1. mars 2004. Songen vart den tjuetredje av Minogue som debuterte som Top 5 på UK Singles Chart. Songen slo også godt an utanfor Storbritannia. Singlen nådde Top 10 i Italia, Spania, Danmark, Irland og Australia hvor songen nådde nummer fire. Singlen nådde Top 20 i Tyskland, Finland, Sveits og New Zealand hvor songen nådde nummer nitten.

Grunna god mottaking av dei tidlegare utgjevingane hennar vart «Red Blooded Woman» utgjeve i USA til suksess på Billboard. Minogue hadde tidlegare hatt suksess på danseklubbane med «Can't Get You Out of My Head» og «Slow». Songen vart likevel ingen suksess på Billboard Hot 100, då han ikkje vart noko suksess utanfor dansemarknaden.

## Musikkvideo
Videoen vart filma i Los Angeles i 2003, og viser Minogue på ein motorveg i ein trafikkork. Ho forlèt bilen og går rundt på motorvegen. Minogue kjem til ein annan bil og skiftar klede inni han. Iført raud topp og skjørt forlèt Minogue bilen og held fram med gå å rundt på motorvegen mens natta kjem.

## Format og sporliste
;CD-singel (Parlophone)
#«Red Blooded Woman» – 4:19
#«Almost a Lover» – 3:40

;Britisk CD 2
#«Red Blooded Woman» – 4:19
#«Cruise Control» – 4:55
#«Slow» (Chemical Brothers Mix) – 7:03
#«Red Blooded Woman» (Video)

;Britisk CD 3
#«Red Blooded Woman» (Whitley Mix) – 5:20
#«Slow» (Chemical Brothers Mix) – 7:03
#«Red Blooded Woman» (Narcotic Thrust Mix) – 7:10

;Australsk CD
#«Red Blooded Woman» – 4:19
#«Cruise Control» – 4:55
#«Almost a Lover» – 3:40
#«Slow» (Chemical Brothers Mix) – 7:03
#«Red Blooded Woman» (Whitley Mix) – 5:20
#«Red Blooded Woman» (Video)

## Topplisteplasseringar

## Kjelder
**Denne artikkelen bygger på «[[:en:Red Blooded Woman|Red Blooded Woman]]» frå  og «[[:nb:Red Blooded Woman|Red Blooded Woman]]» frå , den 8. desember 2010.*
** oppgav desse kjeldene:*

## Bakgrunnsstoff
*Songteksten på MetroLyrics
Patriarken Isak

**Patriarken Isak** var son til Abraham og Sara og ein av stamfedrane til jødefolket. 

Ifylgje 1. mosebok var Abraham 100 og Sara over 90 år då Isak vart fødd. Abraham og Sara hadde difor gjeve opp å få born i lag, men Gud vitja Abraham i teltet hans og fortalde han at om eitt år ville Sara få ein son, og at dei skulle gje han namnet Isak. Eitt år etter fødde Sara Isak. Namnet tyder 'må Gud le'. 

Då Isak enno var liten, ville Gud setja Abraham på prøve og bad han ofra Isak på Moriafjellet. Då Gud såg at Abraham lydde han i alt han sa, stansa han Abraham og sa han ville signa han og ætta hans storleg.

Isak gifte seg med Rebekka, sonedotter til Nakor, bror til Abraham. Saman med henne fekk Isak tvillingsønene Jakob og Esau. Isak vart arvingen til Abraham, og han gav han alt det han åtte. 

I Koranen er Ishaq nemnt som ein profet av islam, far til israelittane og ein rettferdig Guds tenar.

## Kjelder

* 1. Mosebok i Bibelen, nynorsk omsetjing frå 1978. Gjeve ut av Det Norske Bibelselskap 1999.
Kongedømet Polen

**Kongedømet Polen** (polsk *Królestwo Polskie*, latinsk *Regnum Poloniae*) var namnet på Polen frå 1000/1025 til 1795. Det kan visa til desse statsdanninange:

* Kongedømet Polen (1025–1385) frå det tidlege Piast-dynastiet. 
** Det sameinte kongedømet Polen, eit uttrykk nytta om Kongedømet Polen frå 1320 til 1385
* Kongedømet Polen (1385–1569) under Jagiellon-dynastiet
* Kongedømet Polen som ein del av Det polsk-litauiske samveldet, 1569−1791 (1795)
* Kongress-Polen, ein sjølvstyrt polsk stat i personalunion med Det russiske imperiet, 1815−1831
* Kongedømet Polen (1916–1918), foreslått vasallstat i det tyske og austerrikske riket
Kryssinga av Düna

**Kryssinga av Düna** den 9. juli 1701 var ein svensk invasjon av Det polsk-litauiske samveldet etter at svenskane hadde sigra ved Narva seint i 1700. Den svenske kongen Karl XII var på jakt etter syskenbarnet, kong August II den sterke av Polen og Sachsen. Slaget vart ein stort svensk triumf og kryssinga gjekk lett. Dei fiendtlege soldatane vart raskt brotne ned og spreidd under tilbaketrekkinga. 

Slaget starta morgonen den niande. Den saksisk-polske armeen bestod av om lag 19&nbsp;000 mann kommandert av den saksiske generalfeltmarskalken Adam Heinrich von Steinau. I det første åtaket kryssa om lag 7&nbsp;000 svenskar Düna (Daugava), med støtte av tungt væpna skip, som i ly av røyk hadde klart å segle opp elva. Svenskane starta eit overraskingsåtak på dei polske og saksiske styrkane som hadde leir på den andre sida av Düna (Daugava) på Spilve-engene. Etter kvart som røyken forsvann, vart saksarane klar over kva som var på gang og gjekk med ein gong til motåtak. Den svenske styrken, personleg kommandert av kongen, trekte seg ikkje attende. Etter ein kort stillstand, klarte svenskane å danne formasjonen sin på ny og starta eit andre åtak. Etter to timar var slaget vunn. Den svenske armeen hadde klart å krysse elva og saksarane var i tilbaketrekking. 

Under slaget vart det nytta små lekterar væpna med kanonar, så svenskane nytta både styrkar til lands og til sjøs, i tillegg til list (røyk) for å oppnå ein makelaus siger, som var nøye planlagt og godt utført. 

Etter slaget fall Kurland til Sverige, og Karl XII og armeen hans marsjerte til Bauska, der armeen vart verande fram til 11. august. 

## Kjelder

**Denne artikkelen bygger på «[[:en:Crossing of the Düna|Crossing of the Düna]]» frå ,  den 9. desember 2010.*
Oslo Soul Children

**Oslo Soul Children** er eit norsk kor med barn og tenåringar frå Oslo-området. Koret syng originalskriven og arrangert musikk som har element frå pop, rock, soul, R'n'B og gospel.

Koret har 50 medlemmer som er plukte ut ved audition.  Fleire av koristane i Oslo Soul Children har vore solistar ved oppsettingar av Les Miserables, Annie og Olsenbanden Junior. Dei har også gitt norsk tale til «Løvenes Konge», «Goodboy», «Peter Pan» og for Disney Channel. 

Ragnhild Hiis Ånestad er dirigent for koret (2015). 

## Prisar
Koret, ved dirigenten, fekk i 2010 Petter Dass-prisen for arbeidet sitt, som representerer folkeleg kristen tru prega av si breie og glade formidling av tru på Gud.

## Diskografi
* «Livsglede 1» juni 2001
* «Shine» juni 2002
* «Julestjerne» november 2003
* «Jump» september 2004 - DVD oktober 2005
* «Livsglede 2» februar 2006 – DVD januar 2007
* «Shout» desember 2007
* «Hope» august 2008 (singel)
* «Number One» juni 2009 (singel)
* «Kviskre ei bønn» november 2009 (singel)
* «Livsglede 3» februar 2010 
* «Beautiful Day» juni 2010 (singel)

## Kjelder

**Denne artikkelen bygger på «[[:nb:Oslo Soul Children|Oslo Soul Children]]» frå ,  den 9. desember 2010.*  
**Kjelde for nb-artikkelen 
*VL: Petter Dass-prisen til Oslo Soul Children 
 

## Bakgrunnsstoff
*Nettstaden til koret
The Ramones

**The Ramones** var eit amerikansk punkrock-band som blei starta på 1970-talet i Queens i New York.  Alle medlemmene i bandet brukte etternamnet *Ramone* i sine artistnamn. Frå byrjinga bestod gruppa av Joey Ramone på trommer, Johnny Ramone på gitar og Dee Dee Ramone på bassgitar og vokal. Tommy Ramone tok seinare over for Joey på trommer, og Joey tok over for Dee Dee på vokal. På 1970- og 1980-talet samarbeidde gruppa med Phil Spector, som mellom anna produserte albumet *End of the Century*.

## Utgjevingar

* *The Ramones*, 1976 debutalbum
** "Blitzkrieg Bop", 1975 singel
** "53rd & 3rd", 1976 singel
** "Judy Is Punk", 1976 singel
** "Beat On The Brat", 1977 singel
* *Leave Home*, 1977 album
* *Rocket to Russia*, 1977 album, 
** "Sheena is a Punk Rocker", 1977 singel
* *Road to Ruin*, 1978 album; 
** "I Wanna Be Sedated", 1978 singel
** "I'm Against It", 1978 singel
** "Don't Come Close", 1979 singel
** "Needles And Pins", 1979 singel
* *It's Alive*, 1979 konsertalbum
* *End Of The Century*, 1979 album
** "Rock & Roll High School", 1979 singel
** "Baby, I Love You", 1980 singel
** "I'm Affected", 1980 singel
** "Danny Says", 1980 singel
** "Chinese Rock", 1980 singel
* *Pleasant Dreams*, 1981 album
** "We Want The Airwaves", 1981 singel
** "The KKK Took My Baby Away", 1981 singel
** "She's A Sensation", 1981 single
** "It's Not My Place (In The 9 To 5 World)", 1982 singel
* *Subterranean Jungle*, 1983 album
* *Too Tough to Die*, 1984 album
* *Animal Boy*, 1986 album
* *Halfway to Sanity*, 1987 album
** "Bop 'Til You Drop", 1987 singel
** "I Wanna Live", 1988 singel
* *Ramones Mania* (The Best Of 1975-1988), 1988 samleplate
* *Brain Drain*, 1989 album
** "Pet Sematary", 1989 singel
** "I Believe In Miracles", 1989 singel
** "Can't Get You (Outta My Mind)", 1989 singel
** "Merry Christmas (I Don't Want To Fight Tonight)", 1990 singel
* *All The Stuff Volume 1*, 1990 samleplate
* *All The Stuff Volume 2*, 1990 samleplate
* *Loco Live*, 1991 live album
* *Mondo Bizarro*, 1992 album
* *Acid Eaters*, 1993 album
* *¡Adios Amigos!*, 1995 album
* *Greatest Hits Live*, 1996 livealbum
* *We're Outta Here*, 1997 livealbum
* *Hey Ho! Let's Go: The Anthology* (The Best Of 1975-1996), 1999 samleplate
* *Loud, Fast Ramones: Their Toughest Hits* (The Best Of 1975-1996), 2002 samleplate

## Konsertar i Noreg
*Chateau Neuf - Storsalen - 30. august 1980
*Chateau Neuf - The Voice - 1. april 1990
*Oslo Rock Festival - Rockefeller 12. august 1993]
*Kalvøyafestivalen - 25. juni 1995

## Bakgrunnsstoff
*Offisiell nettstad

## Kjelder

**Denne artikkelen bygger på «[[:nb:The Ramones|The Ramones]]» frå ,  den 9. desember 2010.*
Come into My World

«**Come into My World**» er ein dansepopsong spelt inn av den australske songaren Kylie Minogue til studioalbumet *[[Fever av Kylie Minogue|Fever]]*. Songen er den fjerde og siste singelen frå albumet, og han vann ein Grammy-pris i 2004.

## Informasjon
Etter suksessen med den førre singelen «Love at First Sight» i USA kunngjorde Minogue at ho ville gje ut ein fjerde singel frå albumet *Fever*, og «Come into My World» vart valt. Songen vart skriven og produsert av Cathy Dennis og Rob Davis. Det fanst to versjonar, ein albumversjon og ein singelversjon, som ikkje vart utgjeve digitalt. Singelversjonen vart seinare utgjeven på samlealbumet *[[Ultimate Kylie]]* (2004).

## Utgjeving og listeplasseringar
Singelen kom ut 2. november 2002, og nådde åttandeplassen på UK Singles Chart, og fjerdeplassen på dei australske hitlistene. Songen har selt til gull i Australia. Han nådde nummer trettifire i New Zealand, deretter nummer tjue, og blei verande på hitlistene i elleve veker. I USA nådde singelen nummer 91 på Billboard Hot 100. Songen hadde òg låge resultat i Europa og nådde nummer syttiåtte i Frankrike, nummer femten i Danmark og nummer tretten i Italia.

## Komposisjon
«Come into My World» er ein dansepopsong som òg har element av house og disco. Songen inneheld òg mange elektroniske element som synthesizermelodiar.

## Musikkvideo
Videoen til songen viser Kylie Minogue som går rundt eit kvartal i Boulogne-Billancourt, ein forstad til Paris i Frankrike. Kvar gong ho fullfører ein runde, kjem ei ny Minogue ut frå ein av butikkane og blir med. Kvar av personane i bakgrunnen er òg duplisert i litt ulike posisjonar. I slutten av musikkvideoen har ein fire versjonar av Minogue og kvart element i bakgrunnen. Videoen endar med at ei femte Minogue kjem ut.

## Format og sporliste
Dette er formata og oppføringane av hovudutgjevingane av «Come into My World»:

;Kanadisk CD
#«Come into My World» (Singelversjon) – 4:08
#«Come into My World» (Fischerspooner Mix) – 4:20

;Britisk CD 1
#«Come into My World» (Singelversjon) – 4:08
#«Come into My World» (Ashtrax Mix) – 5:02
#«Come into My World» (Robbie Rivera's Hard and Sexy Mix) – 7:00
#«Come into My World» (Video)

;Britisk CD 2
#«Come into My World» (Singelversjon) – 4:08
#«Love at First Sight» (Liveversjon 2002 Edit) – 4:19
#«Fever» (Liveversjon 2002) – 3:43

## Andre remiksar
#«Come into My World» (Fischerspooner Slow Version) – 4:35
#«Come into My World» (Extended Mix) – 6:21

## Topplisteplasseringar

## Utgjevingshistorie

## Kjelder
**Denne artikkelen bygger på «[[:en:Come into My World|Come into My World]]» frå , den 9. desember 2010.*
** oppgav desse kjeldene:*

## Bakgrunnsstoff
*Den offisielle nettsida til Minogue
*Songteksten på MetroLyrics
Ole Olsson Teslien

**Ole Olsson Teslien** () var ein norsk lærar og gardbrukar frå Røros i Sør-Trøndelag. Han var stortingsmann i ein periode.

Far til Teslien var fyrst gardbrukar i Røros, sidan i Strinda. Sjølv var han ei tid lærar i Røros og gardbrukar på Ormhaug. I 1802 kjøpte han garden Overvik i Strinda. Omkring 1810 vart han eigar av eit bruk på garden Teslien i same heradet. Busett på Teslien frå omkring 1819. Han var medlem av styret for Selskapet for Strinden prestegjelds vel, og var medlem av bygdekommisjonen som styrte med skule- og fattigstellet i Strinda.

Teslien var valmann fleire gongar, mellom anna ved valet til riksforsamlinga i 1814. Han var sjølv 2. representant frå Søndre Trondhjems amt på Stortinget i 1818. På tinget var han medlem av 16 komitear, mellom dei komiteane om sal av benefisert gods, allmugeskulelova, sagbruksprivilegiar, Røros koparverk og fleire komitear om bank- og pengestellet. I 1818 deltok han i deputasjonen som Stortinget sende til kroninga av Karl III Johan av Noreg i Trondheim.

Han døydde på garden sin i Strinda i 1851.

## Kjelder
* Lindstøl, Tallak: *Stortinget og Statsraadet 1814-1914*, Kristiania, 1914
*
Hans Kjelsberg

**Hans Pedersen Kjelsberg** () var ein lensmann og stortingsmann frå Røros i Sør-Trøndelag.

Far hans var bergkandidat og arbeidde ved Røros koparverk. Sjølv var han kontorist i ni år både i Trøndelag, Nordland og Solør. Etter han tok preliminæreksamen, byrja han studere jus. Han slutta studiane i 1846, då han vart lensmann i Lødingen. Frå 1848 var han også gardbrukar på garden Nes. Frå 1847 til 1887 var han med i oppsynet under lofotfisket. Kjelsberg var medlem av heradsstyret i Lødingen 1851-90 og forlikskommissær frå 1857. Han var elles kommunkasserar frå 1851 og formann i matrikkelkommisjonen i Lødingen.

Kjelsberg representerte Nordlands amt på Stortinget i 1857 og omframstortinget 1858, samt Stortinget 1859-60. I 1857 var han medlem av protokollkomiteen og i 1859-60 av Lagtinget og justiskomite nr 1.

Han døydde i Lødingen i 1903.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Jens Jensson Lodgård

**Jens Jensson Lodgård** () var ein norsk gardbrukar og stortingsmann frå Buvika i Sør-Trøndelag.

Lodgård var son av ein gardbrukar i Buvika. Han vart sjølv gardbrukar, fyrst på Leirsand i heimbygda. I 1817 flytta han til garden Heggdal i Melhus, seinare var han gardbrukar på Lodgård i same bygda.

Han var 3. representant på Stortinget 1821 og omframstortinget 1822 frå Søndre Trondhjems amt. I 1821 var han medlem av fire komitear, mellom anna om løna til skulehaldarane, om skysstellet og om utreiinga av artilleriet og kavaleriet.

Lodgard døydde 1840 på garden sin i Melhus.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Ole Jonsson Udnæs

**Ole Jonsen Udnæs** () var ein norsk gardbrukar, fiskar, lensmann og stortingsmann frå Lensvik i Sør-Trøndelag.

Udnæs deltok 1808-12 i felttoget og gjekk grensevakt. Han gjekk 1811-12 underoffisersskule i Trondheim. Sidan kjøpte han garden Brennesvik i Hemnes i Nordland og var gardbrukar og fiskar. I 1820 vart han lensmann i bygda, ei stilling han hadde til sin død. Frå 1842 var han forlikskommissær i mange år.

Udnæs var 3. representant frå Nordlands amt på Stortinget 1827 og på omframstortinget 1828. Han var i 1827 medlem av komiteen om fiskeria og komiteen om kaianlegg i Helgeland, i 1828 av komiteen om vallova. Til 1830-stortinget var han 2. varamann.

Udnæs døydde på garden sin i 1859.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
In Your Eyes av Kylie Minogue

«**In Your Eyes**» er ein song av den australske songaren Kylie Minogue, skriven av Minogue, Richard Stannard, Julian Gallagher og Ash Howes. Han fekk ei god mottaking frå kritikarar då han vart utgjeven som den andre singelen frå hennar åttande album *[[Fever av Kylie Minogue|Fever]]* (2001).

## Utgjeving og listeplasseringar
«In Your Eyes» vart utgjeve den 18. februar 2002 i Storbritannia. Han var opphavleg planlagt for utgjeving i januar, men vart utsett på grunn av populariteten til «Can't Get You Out of My Head».

Songen debuterte som tredjeplassen på UK Singles Chart, og vart hennar tjueandre Top 10-singel. Songen vart på listene i sytten veker. Singelen vart ein hit i Europa og nådde Top 5 i Kroatia, Hellas, Ungarn, Polen og Slovenia. «In Your Eyes» vart utgjeven i Canada, der han toppa på ellevteplass på salslistene, men ikkje i USA, der «Can't Get You Out of My Head» hadde vorte utgjeven.

«In Your Eyes» vart utgjeven som planlagt den 21. januar 2002 i Australia. Songen vart sertifirert gull og debuterte som fyrsteplass på den australske hitlista og vart den fjerde singelen frå Minogue til å nå toppen sidan 2000.

## Komposisjon
«In Your Eyes» er musikalsk ein dansepopsong som inneheld innverknader av disco og europop.

## Format og sporliste
;Britisk CD 1
#«In Your Eyes» – 3:18
#«Tightrope» – 4:28
#«Good Like That» – 3:35

;Britisk CD 2
#«In Your Eyes» – 3:18
#«In Your Eyes» (Tha S Man's Release Mix) – 7:34
#«In Your Eyes» (Smoothie Mix) – 6:23

;Australsk CD
#«In Your Eyes» – 3:18
#«Never Spoken» – 3:18
#«Harmony» – 4:15
#«In Your Eyes» (Tha S Man's Release Mix) – 7:34

## Andre versjonar
#«In Your Eyes» (Extended Mix) – 5:55
#«In Your Eyes» (Extended Instrumental) – 5:55

## Topplisteplasseringar

## Sertifisering

## Kjelder
* *Denne artikkelen bygger på «[[:nb:In Your Eyes|In Your Eyes]]» frå , den 9. desember 2010.*

## Bakgrunnsstoff
*Den offisielle nettsida til Minogue
*Songteksten på MetroLyrics
Mikkel Grendahl

**Mikkel Nilsson Grendahl** () var ein norsk kjøpmann, gardbrukar og stortingsmann frå Rennebu i Sør-Trøndelag. Grendahl var ein av Hans Nielsen Hauge sine næraste venner.

## Liv og gjerning
Grendahl var son av ein gardbrukar i Rennebu. Han tok over farsgarden, men let ein yngre bror overtake drifta av bruket, sjølv reiste han til Drammen og vart tilsett hos ein kjøpmann der. Deretter lærde han seg meir om handel i Bergen, der han mellom anna lærde seg engelsk. Han slo seg ned i Kristiansund og dreiv trelasthandel, skipsbyggeri og var skipsreiar. I sær dreiv han handel med England. År 1807 kjøpte han fire gardsbruk i Kvernes, som han selde tre år seinare.

Etter nokre år i Kristiansund kjende Grendahl uro over sin eigen åndelege tilstand. Livet som forretningsmann baud elles på mange freistingar, så han valde å vende tilbake til gardsdrift. Han kjøpte då i 1821 storgarden Havstein i Strinda (dagens Trondheim) og flytta dit året etter. Samstundes selde han alle forretningane sine i Kristiansund. Garden dreiv han fram til mønsterbruk, med stor jordveg og talrik buskap.

Grendahl vart etter kvart ein akta mann, ein aktiv medlem av samfunnet og som gav kloke råd. Frå og med 1830 representerte han Søndre Trondhjems amt på alle stortingssamlingar fram til 1842, med unnatak for 1839. På Stortinget 1842 var han med på tredje gongs vedtak om å oppheve konventikkelplakaten og lova som haugianarane var sterkt imot, og som styresmaktene jamt hadde brukt mot Hans Nielsen Hauge og meiningsfellane hans.

På Stortinget slutta Grendahl seg til opposisjonen, som utover i 1830-åra fekk eit sterkt innslag av bønder. Særleg John Neergaard sin agitasjon førte fleire bønder fram i vala. Grendahl støtta denne fraksjonen på ein forsiktig, bestemt måte gjennom å finansiere trykkinga av Neergaards kjende agitasjonsskrift, Ola-boka. Saman med Neergaard arbeidde han for opprettinga av formannskapa, eit steg på vegen for større demokratisk innverknad for bønder og andre på styre og stell i kommunane.

Grendahl hadde også band til krinsen av opposisjonelle omtala som «Den hemmelige direksjon». Denne krinsen samla både bønder og andre (td. Henrik Wergeland), som planla sine framstøytar i lovsaker og som samordna avrøystingar på Stortinget. Han var 1830 og -33 medlem av komiteen for gasjar, pensjonar, budsjett- og skattevesen, medan han 1836, 1836-37 og 1842 var medlem av Lagtinget, budsjettkomiteen og valkomiteen. Ettersom han vart utskoten av den påklaga deltok Grendahl ikkje i riksretten mot Severin Løvenskiold i 1836.

Grendahl døydde på Havstein i Strinda i 1849.

## Verk
* *Om Hans Nielsen Hauges liv, vikrsomhet og dennes følger*. 1849

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
* http://www.snl.no/.nbl_biografi/Michel_Grendahl/utdypning
Ole Torjeson Lindstøl

**Ole Torjeson Lindstøl** () var ein lærar, gardbrukar, ordførar og stortingsmann frå Vegårshei i Aust-Agder. Han var far til Tallak Lindstøl.

Far hans var leiglending på eit bruk i Vegårshei. Sjølv vart han seminarist frå Holt seminar i 1840, og var dei neste ti åra omgangsskulelærar i heimbygda. Han kjøpte i 1850 garden Lindstøl i Søndeled og busette seg der året etter. I Søndeled var han medlem av heradsstyret 1853-1901, ordførar 1859-79. Lindstøl var den fyrste formannen i Søndeled bondevenforening, ein skipnad som stod bak opprettinga av den lokale sparebanken og ei brannkasse.
Han var forlikskommissær frå 1856 og formann i sparebanken frå 1870. Under gjennomføringa av skulelova av 1889 var han formann i skulestyret.

Lindstøl var stortingsmann frå 1862 til 1888, heile tida frå Nedenes amt. Han var medlem av budsjettkomiteen 1862-74, jarnbanekomiteen 1872-88, valkomiteen 1872-76 og 1880-88 
røysterettskomiteen 1875-76, skattekomiteen 1875-79 og 1882, fullmaktskomiteen 1880-88.
Sesjonane frå 1878 til -88 var han medlem av Lagtinget. Han var då medlem av riksretten mot Selmer-ministeriet. I 1888 avslo han eit tilbod om å gå inn i Sverdrup-regjeringa. Lindstøl deltok i kroningsdeputasjonen til Trondheim i 1873 og var medlem av den kongelege tollkommisjonen 1879-80.

Han døydde på garden sin i Søndeled i 1905.

## Kjelde
* Tallak Lindstøl: *Stortinget og Statsraadet 1814-1914*. Kristiania, 1914
## Bakgrunnsstoff
*
Reinert Tønnesson Bergsager

**Reinert Tobias Tønnesson Bergsager** () var ein gardbrukar, skipper, skipsreiar og stortingsmann frå Lyngdal i Vest-Agder.

Bergsager var son av ein gardbrukar frå Austad sokn i Lyngdal. Sjølv var han i unge år skulehaldar. Sidan var han gardbrukar på Bergsager i Lyngdal, i tillegg skipper og skipsreiar, nokre år dreiv han også eit gjestgjeveri.

Han møtte på omframstortinget 1828 som 1. varamann frå Lister og Mandals amt, i staden for Ole Olsson Øveland. Til stortinga 1830 og 1833 var han 2. representant frå same valkrinsen, begge gongane medlem av tollkomiteen.

Han døydde på garden sin i Lyngdal i 1865.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Didrik Bøgvad

**Didrik Kornelius Mortensen Bøgvad** () var ein norsk skipperborgar og gardbrukar frå Liknes sokn i Kvinesdal i Vest-Agder.

Bøgvad, som var son av ein sorenskrivar, slo seg opp som skipperborgar. Han busette seg på garden Øye i Kvinesdal, der han var fødd og der han døydde. Bøgvad var 4. representant på Stortinget 1842 for Lister og Mandals amt. Han var medlem av næringskomite nr 2.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hans Rolfsen

**Hans Jakob Rolfsen** () var ein norsk lensmann, gardbrukar og stortingsmann frå Hægebostad i Vest-Agder.

Rolfsen var son til ein gardbrukar på Eilefstad i Hægebostad. Han gjekk eit par år på ein privatskule i heimbygda, oppretta og driven av soknepresten. Deretter var han så på kontoret til futen i Farsund i tre år, og sidan ti år hos futen i Valdres. Frå i kring 1850 var han gardbrukar på Birkeland, til han i 1863 kjøpte garden Tingvatne i Hægebostad og busette seg der. Året før hadde han vorte lensmann i Hægebostad, ei stilling han hadde til han døydde. Rolfsen var medlem av heradsstyret i 30 år, ordførar 1856-63. Medlem av forlikskommisjonen 1872-81.

Rolfsen representerte Lister og Mandals amt på Stortinget frå 1857 til 1866. Han var medlem av budsjettkomiteen på alle dei ordinære tingsamlingane, sekretær 1865-66. Elles var han visesekretær i Odelstinget 1862-63 og på omframstortinget 1864, samt medlem av Lagtinget 1865-66.

Han døydde på garden sin, Tingvatne i Hægebostad, i 1893.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Riksrett

**Riksrett** er ein domstol, eller ein domstolliknande prosess, som tek for seg skulnader mot høgre offentlege tenestemenn, som statsrådar, dommarar eller statssjefen i eit land.

## Sjå også
*Riksretten i Noreg
Moderat

**Moderat** tyder 'måtehalden' og viser på ulike felt til ståstader der ein er lite ytterleggåande. Omgrepet kan til dømes vera motsats til radikal eller ekstrem.

Fleire politiske parti har kalla seg moderate, til dømes norske Moderate Venstre. I Sverige finst Moderata samlingspartiet som vanlegvis berre blir kalla «Moderaterna». I Spania var det liberalkonservative Partido Moderado eller «Moderados» viktig på 1800-talet.

Innan religion kan ein skilja mellom moderate og ytterleggåande grupper. Sidan 2000-åra har ein særleg snakka om «moderate muslimar».

Omgrepet er brukt om norske skriftspråkformer innan både bokmål og nynorsk som ligg innanfor normalen og verken er overdrive «konservativt» eller «radikalt» tilnærma det andre skriftspråket.

## Sjå òg
*Moderat bokmål
*Moderato

## Kjelder
*
Statsrådsaka

**Statsrådsaka** var ein politisk strid i Noreg som varte frå 1850-talet til 1884 som ende med innføring av parlamentarisme i Stortinget. Venstreorienterte stortingsfolk kjempa for innføringa og dei konservative (Høgre), regjeringa og kongen var imot.

## Bakgrunn
Saka gjekk ut på om statsrådane skulle ha plikt til å møta i Stortinget. Bakgrunnen var at Stortinget ville ha statsrådar som det kunne samarbeida med, for at regjeringa ikkje skulle føra ein politikk som gjekk mot viljen til Stortinget. Regjeringa og dei konservative leiarane var motstandarar av forslaget ettersom dei meinte det ville bryte med maktfordelingsprinsippet. Tilhengjarane, som var leia av Johan Sverdrup, meinte at regjeringa måtte ta omsyn til folkeviljen. Bjørnstjerne Bjørnson var ein annan støttespelar for endringane.

## Vetostrid
I 1872 vedtok Stortinget for første gong at statsrådane skulle ha møterett i Stortinget. Ved å ikkje ha denne retten (eller plikta) kunne statsrådane unngå å måtte svare på kritikk.
Regjeringa råda kong Carl XV frå å sanksjonera vedtaket. I 1874, 1876 og 1880 vedtok Stortinget det same, men den nye kongen, Oscar II, la ned veto kvar gong. I 1880 vedtok Stortinget å innarbeida møteplikta for statsrådar i Grunnloven. Regjeringa Selmer nekta å kunngjere vedtaket som gjeldande grunnlov. 

Etter valet i 1882 hadde Venstre stor nok representasjon i Odelstinget til å stilla regjeringa for riksrett, ein prosess som blei innleia i 1883. Stortingsvalet i 1882 kan reknast som det første partivalet i Noreg, med Venstre (Sverdrup-tilhengjarar) og Høgre (embetsmenn). Sjølv om partia ikkje blei etablerte før i 1884, var omgrepa brukte allereie då.

## Riksrett
Riksretten dømde regjeringa den 27. februar 1884, og Christian Selmer gjekk av som statsminister 1. mars. 
Aprilministeriet leia av Christian Schweigaard blei danna 3. april, men gjekk av etter eige ønske. Kongen lukkast ikkje i å utnemne ei ny konservativ regjering, og venstreleiaren Sverdrup blei ny statsminister 26. juni. I tida rundt domsavseiinga hadde det gått rykte om statskupp eller at kongen kunne bruka militærmakt for å hindra endringane. Odelstinget truga med ny riksrettsak om dei militære førebuingane for å leggja press på kongsmakta. 1. juli 1884 sanksjonerte kongen endeleg vedtaket om møteretten for statsrådar. 

Seinare mista Venstre tilhengjarar og blei splitta. I 1889 stilte Høgre mistillitsforslag og Sverdrup gjekk av. Høgre tok altså i bruk systemet partiet lenge hadde kjempa imot, og dermed fekk parlamentarismen også eit gjennombrot i praksis.

## Bakgrunnsstoff
* Frederik Stang ved regjeringen.no
* Johan Sverdrup ved regjeringen.no
* Bjørnstjerne Bjørnson og Midnattskommisjonen ved stortinget.no

## Kjelder

* Frederik Stang ved regjeringen.no
* Parlamentarismen i utvikling ved stortinget.no
*

**Denne artikkelen bygger på «[[:nb:Statsrådssaken|Statsrådssaken]]» frå ,  den 9. desember 2010.*
Love at First Sight

«**Love at First Sight**» er ein dansepopsong av den australske songaren Kylie Minogue frå albumet *[[Fever av Kylie Minogue|Fever]]*. Songen vart skriven av Minogue, Richard Stannard, Julian Gallagher, Ash Howes og Martin Harrington, og produsert av Stannard og Gallagher. Han vart gjeven ut som den tredje singelen frå albumet *Fever* i sommaren 2002.

## Listeplasseringar og sal
«Love at First Sight» kom ut i Storbritannia 10. juni 2002 og nådde andreplassen på UK Singles Chart, der han var med i til saman tolv veker. Songen vart vel motteken også utanfor Storbritannia. Singelen nådde Topp 10-listene i Israel, Hong Kong, Polen, Canada, Ungarn, Irland, og i mange andre land. I heimlandet Australia nådde han tredjeplassen på singellista. Han vart sertifisert til gull i Australia med sal av over 35&nbsp;000 eksemplar. Han nådde niandeplassen i New Zealand og vart sertifisert til gull med sal på over 7&nbsp;500 eksemplar.

«Love at First Sight»  blei også gjeven ut i USA, men i ein annan versjon med arrangement av Ruff & Jam. Minogue hadde tidlegare hatt suksess på Billboard Hot 100 med «The Loco-Motion» (1988) og «Can't Get You Out of My Head» (2001). «Love at First Sight» vart den andre utgjevinga hennar på rad på Billboard-lista, der han nådde tjuetredjeplass.

## Musikkvideo
Videoen har Minogue framfor ein grøn skjerm der ho dansar og syng songen i lag med visuelle effektar og andre dansarar. Han kom ut i 2002.

## Format og sporliste
;Britisk CD 1
#«Love at First Sight» – 3:59
#«Can't Get Blue Monday Out Of My Head» – 4:03
#«Baby» – 3:49
#«Love at First Sight» (Video)

;Britisk CD 2
#«Love at First Sight» – 3:59
#«Love at First Sight» (Ruff and Jam Club Mix) – 9:31
#«Love at First Sight» (The Scumfrog Vocal Edit) – 4:26

;Australsk CD
#«Love at First Sight» – 3:59
#«Can't Get Blue Monday Out Of My Head» – 4:03
#«Baby» – 3:49
#«Love at First Sight» (Ruff and Jam Club Mix) – 9:31
#«Love at First Sight» (Twin Masterplan Mix) – 5:55
#«Love at First Sight» (The Scumfrog Vocal Edit) – 4:26

## Topplisteplasseringar

## Sertifisering

## Kjelder

* *Denne artikkelen bygger på «[[:en:Love at First Sight (Kylie Minogue song)|Love at First Sight (Kylie Minogue song)]]» frå  og «[[:nb:Love at First Sight|Love at First Sight]]» frå , den 9. desember 2010.*

## Bakgrunnsstoff
*Den offisielle nettsida til Minogue
*Songteksten på MetroLyrics
Enrico Caruso

**Enrico Caruso** () var ein verdskjend italiensk operatenor. Han opptredde ved store operahus i Europa og Amerika med rollar hovudsakleg frå fransk og italiensk opera. Caruso gjorde også rundt 290 opptak som blei gjevne ut på grammofon mellom 1902 og 1920.

## Bakgrunn
Errico Caruso var fødd i Napoli i ein lite velståande familie der faren var metallmekanikar og mora vaskedame. Han var den tredje av sju ungar. Errico gjekk på skulen men slutta i tiårsalderen for å bli lærling hjå ein fontenemekanikar, og arbeidde seinare òg saman med faren. Mora insisterte på at han skulle fortsetja utdanninga, og han gjekk på kveldsskule og fekk noko opplæring av ein prest. Mora Anna Baldini Caruso døydde i 1888. Kort tid seinare gifta faren Marcellino seg på nytt med Maria Castaldi.

Caruso song også i kyrkjekoret og viste seg å ha ein imponerande stemme. Han byrja opptre som gatesongar, på kafear og småkonsertar, og fekk opplæring i stemmebruk frå han var 16. Songlæraren hans, Guglielmo Vergine, føreslo at han skulle endra den lokale forma av namnet sitt, Errico, til den standard italienske Enrico.

## Kjelder

**Denne artikkelen bygger på «[[:en:Enrico Caruso|Enrico Caruso]]» frå , og «[[:it:|Enrico Caruso]]» frå  den 10. desember 2010.*
Slaget ved Erastfer

**Slaget ved Erastfer** (òg kalla **Slaget ved Errestfer**, **Slaget ved Erastvere**) fann stad den 9. januar 1702 nær Erastfer aust i Svensk Livland (dagens Erastvere i Estland) mellom ein russisk styrke på 12&nbsp;000 mann leia av general Boris Sjeremetev og ein svensk styrke på 2&nbsp;200 kommandert av Wolmar Anton von Schlippenbach. Svenskane slått og 700 mann vart drepne medan 350 mann og fire kanonar vart tekne av fienden. Det russiske tapet var totalt 3&nbsp;000. Det var den første viktige sigeren til Russland i den store nordiske krigen. Den svenske kommandanten Schlippenbach klarte å rømme frå slagmarka.

## Kjelder

**Denne artikkelen bygger på «[[:en:Battle of Erastfer|Battle of Erastfer]]» frå ,  den 10. desember 2010.* 
*** oppgav desse kjeldene:*